stanford-oval/wikipedia huggingface dataset:
המצור על ברצלונה (801)
תוצאות

הקרולינגים הפכו את ברצלונה לבירת נפת ברצלונה (אנ') ושילבו אותה למרקה היספניקה. הסמכות בעיר התבצעה על ידי הרוזן והבישוף. ברה, בנו של הרוזן מטולוז, וילהלם מאקוויטניה, מונה לרוזן הראשון של ברצלונה.
עם זאת, לשטח הנכבש היו מספר נקודות תורפה וגבול פגיע, שהפך אותו בעל להגנה גרועה מפני התקפות מוסלמיות אפשריות מהצעדה צפונה, והוא אורגן מחדש סביב סרגוסה והבסיס הקדמי שלו, ליידה. הגבול, לאורך עמק לוברגאט, חוזק, והקרולינגים ביקשו לכבוש, ללא הצלחה, את טורטוסה (אנ') בשנים הבאות, ואת וסקה ב-807 וב-812.
לקריאה נוספת

d'Abadal i de Vinyals, Ramon (1986). El domini carolingi a Catalunya. Institut d'Estudis Catalans. ISBN 978-84-321-1882-1. (Catalan)
Fernández, Luis Suárez (1976). Historia de España antigua y media 2. ed.. Ediciones Rialp, Madrid. (Spanish)
Bramon, Dolors (2001). "3 d'abril de 801: la conquesta cristiana de Barcelona". L'Avenç. 257. (Catalan)
Augustí, David (2008). Historia Breve de Barcelona. Silex, Barcelona. ISBN 978-84-7737-205-9. (Spanish)
Faral, Edmond (1932). "Ermold le Noir, Poème sur Louis le Pieux et épitres au roi Pépin". Les classiques de l'histoire de France au Moyen Age. éd. Honoré Champion. (French)
הערות שוליים

↑  D'Abadal i de Vinyals, 1986, p. 86–92.
↑  Suárez Fernández, 1976, p. 186–188.
↑  Bramon, 2001.
↑  Agustí, 2008, p. 50.
↑  Ermold le Noir, Poème sur Louis le Pieux et épitres au roi Pépin, Edmond Faral (éd. et trad.), Les classiques de l'histoire de France au Moyen Age, éd. Honoré Champion, Paris, 1932.
↑  Bradbury, Jim (2006). The Routledge Companion to Medieval Warfare. London: Routledge. p. 116. ISBN 9780415413954.
↑  Astronomer (1995). Tremp, Ernst (ed.). Vita Hludowici imperatoris. Hanover: Hahnsche Buchhandlung. p. 318. ISBN 3775253521.
המצור על ברצלונה (1808)

המצור על ברצלונה (בקטלאנית: Bloqueig de Barcelona) התרחש מאוגוסט עד דצמבר 1808 במהלך מלחמת חצי האי והיה ניסיון כושל של כוחות ספרדים לכבוש מחדש את ברצלונה הצרפתית הכבושה.
רקע

הצרפתים בגווילאומה פיליברט דוזה (אנ') כבשו את ברצלונה ב-29 בפברואר 1808.
במרד 2 במאי (אנ') במדריד, התקוממו האזרחים נגד הצרפתים ב-2 במאי 1808, ושלושה ימים לאחר מכן, לחץ מצד נפוליאון אילץ את פרדיננד השביעי מספרד להחזיר את הכתר לאביו, שמסר אותו לנפוליאון, וזאת כדי לפנות לאחיו ג'וזף בונפרטה ב-10 במאי.
ז'ירונה הספרדית הכבושה המשיכה לחסום את הקשרים מברצלונה לפרפיניאן בצרפת, כאשר דוזה כיתר את ז'ירונה ב-20–21 ביוני 1808 ללא הצלחה וב-24 ביולי-16 באוגוסט, המצור השני שלו על ז'ירונה נכשל שוב.
המצור

ב-23 ביולי, יום אחד לפני תחילת המצור השני על ז'ירונה, הגיע המרקיז מדל פאלאסיו בטרגונה בראש אוגדה של חיילי צבא סדיר של ספרד. הגנת ברצלונה הצרפתית כללה רק 3,500 חיילים שווייצרים ואיטלקים שנותרו בפיקודו של הגנרל לקצ'י. ב-31 ביולי אחרון המוצבים הצרפתיים, טירת מונגאט, נכנע והחל המצור על ברצלונה. לאחר המצור השני הכושל על ז'רונה, חזר דוזה לברצלונה ב-20 באוגוסט וכיתור העיר הפך למצור.
שחרור

ב-5 בנובמבר, גנרל סן-סיר (General St. Cyr) עם 23,680 חייליו, צעד לעבר ברצלונה. המצור על רוזס (אנ') נמשך מ-7 בנובמבר עד 5 בדצמבר 1808 והסתיים בניצחון צרפתי.
קרב קרדדאו (אנ') המכריע ב-16 בדצמבר 1808 הסתיים בניצחון צרפתי. ב-21 בדצמבר, סן-סיר הביס את הספרדים בקרב המלך מילס (אנ'), והרחיק את הצבא הקטלוני מברצלונה.
ראו גם

מלחמת הירושה הספרדית
לקריאה נוספת

Rickard, J. (2008). "Siege of Barcelona, 1 August-17 December 1808". Archived from the original on 9 March 2022.
Oman, Sir Charles William Chadwick (1902). A history of the Peninsular War. Vol. I. Oxford: Clarendon Press. Retrieved 24 July 2022.
הערות שוליים

1 2 3 4 5 6 7 8  Rickard 2008.
1 2  Oman 1902, pp. 70–71.
הצל ואני

| --- | --- |

 סינגל
 מתוך האלבום פחות אבל כואב
 יצא לאור:  1990
 שפה:  עברית
 כתיבה:  יהודה פוליקר
 לחן:  יהודה פוליקר
הצל ואני הוא שיר עברי שנכתב והולחן על ידי יהודה פוליקר. השיר נכלל באלבומו הרביעי של פוליקר, פחות אבל כואב, בשנת 1990, והוא השיר הראשון שאת מילותיו כתב פוליקר עצמו. השיר הוצג כמועמד למצעדי הפזמונים השבועיים של רשת ג' ב-4 בדצמבר 1990, זכה להצלחה, וצעד 21 שבועות, עד 11 ביוני 1991. שבוע אחד אף עמד בראש המצעד (18 בדצמבר 1990), ובמצעד השנתי תשנ"א (1991) של רשת ג' דורג במקום ה־16.
נושא השיר הוא הצל והאדם ה"נושא" אותו.
צֵל הוא אזור שבו מוסתר מקור האור הראשי, כך שהוא חשוך יותר בהשוואה לסביבתו. בפסיכולוגיה האנליטית, הצל הוא ארכיטיפ המתאר את החלקים באישיות האדם שאותם הוא מסרב לקבל ולכן מדחיקם. חלקים אלו נתפסים בעיניו כזרים לו וכ"אחרים", ולעיתים קרובות הוא מגיב אליהם בכעס או בשנאה. השיר, שמתחיל במילים "הצל שלי ואני יצאנו לדרך", מאניש את הצל ומנהל עמו דיאלוג (הצל שואל אותו: "לאן אתה לוקח?" המשורר משיב: "לאן אתה בורח?" וכו').
קיימים הסברים שונים למושג "הצל" בשיר. יש הרואים אותו כשיקוף החרדות והפחדים של האדם, יש הרואים אותו כיצר הרע באדם, ויש הרואים אותו כסוד אישי שהוא חלק מהאדם אך אינו גלוי כלפי חוץ. יציאתו מהארון של כותב השיר, יהודה פוליקר, בשנת 2010, עשויה לרמז כי ה"ארון" הוא אחד הפירושים למושג "הצל" כפי שמופיע בשיר.
הערות שוליים

↑  מנשה כהן, טיפול פסיכולוגי: הצל שלי ואני 2011
↑  יפית גולד, ‏הצל ואני / יהודה פוליקר,  באתר כיפה, 10 בינואר, 2019
הצל של ההגמון

| --- | --- |

 מידע כללי
 מאת:  אורסון סקוט קארד
 שפת המקור:  אנגלית
 תורגם לשפות:  כן
 סוגה:  מדע בדיוני
 הוצאה
 הוצאה:  אופוס
 מקום הוצאה:  ארצות הברית 
 תאריך הוצאה:  2001 בעברית
 הוצאה בעברית
 תרגום:  כן
 סדרה
 ספר קודם:  הצל של אנדר 
 קישורים חיצוניים
 הספרייה הלאומית:  002198069
 
הצל של ההגמון (אנגלית: Shadow of the Hegemon) הוא הספר השני ב"סדרת הצל", מאת הסופר אורסון סקוט קארד, שגיבורה הוא בין, דמות משנה בספר המשחק של אנדר. הספר יצא לאור בשנת 2000.
עלילת הספר

כל בוגרי בית הספר ללחימה חוץ מאנדר חוזרים לבתיהם על כדור הארץ. פיטר, אחיו של אנדר, בזהותו הווירטואלית לוק (על שם ג'ון לוק), מונע מאנדר לחזור לכדור הארץ, ואחותם ולנטיין מצטרפת לאנדר במסעו להתיישב במושבה נטושה של הבאגים בחלל.
זמן קצר לאחר חזרת הבוגרים, מתגלה כי חיילי צבאו של אנדר בבית הספר ללחימה נחטפים כדי לשמש כאסטרטגים במלחמת העולם המתקרבת. האדם שמאחורי החטיפות הוא אשיל (ששמו הוא הגרסה הצרפתית לאכילס), ילד פסיכופת שהיה אויבו של בין בספר הקודם. לאחר שבין הצליח למנוע ממנו להתקבל  לבית הספר ללחימה וגרם לו להישלח למוסד סגור, מנסה אשיל להתנקש בחיי בין ללא הצלחה, אך מצליח לפגוע האנשים היקרים לו. במקום מחבואו בין מקבל הודעה מוצפנת מפטרה ארקניאן, ומנסה לשחרר אותה ואת האחרים בזמן שהוא עוזר לפיטר לעלות לשלטון כדי להתנגד לאשיל.
כאשר פיטר מפרסם מאמר בשם לוק החושף את העובדה שאשיל הוא רוצח פסיכופת, ממשלת רוסיה שאיתה עבד אשיל משחררת את כל החטופים ומתנערת מאשיל, אך אשיל מסכל את שחרורה של פטרה ולוקח אותה להודו, שם השיג עמדת כוח. משם הוא מתכנן פלישה לבורמה ולתאילנד. אשיל משיג במהלך דיפלומטי מבריק הסכם אי-תקיפה בין הודו ופקיסטן (אותו הוא משווה להסכם ריבנטרופ–מולוטוב) שיאפשר לפקיסטן להשתמש בכוחות הצבא העצומים שהיא מחזיקה בגבול ההודי כדי לאחד את העולם המוסלמי. אשיל שולח את הכוחות ההודיים מהגבול הפקיסטני להתקפה מסיבית על בורמה, בניגוד לעמדת פטרה הגורסת כי דבר זה מבזבז משאבי צבא רבים לחינם.
"טיפשותו" של אשיל בניהול הצבא מוסברת לאחר שנחשף שאשיל עובד בסודיות עם סין ומתכנן שזו תתקוף את הודו בזמן שכוחות הודו נמצאים בתאילנד. בנקודה זאת אשיל עובר לסין וממשיך שם את מאמציו לשלוט בעולם.
| ספרי המשחק של אנדר מאת אורסון סקוט קארד |
| --- | --- | --- |
| מלחמת הפורמיקים הראשונה | והארץ אינה יודעת • הארץ בלהבות • הארץ מתעוררת |  |
| מלחמת הפורמיקים השנייה | הנחיל (אנ') • הכוורת (אנ') • המלכות (אנ') |  |
| חמישיית אנדר | המשחק של אנדר • אנדר בגלות • קול למתים • קסנוסייד • ילדי המחשבה |  |
| חמישיית בין | הצל של אנדר • הצל של ההגמון • בובות צללים • הצל של הענק • מעוף הצללים |  |
| ספרים נוספים | פגישות ראשונות (אנ') • מלחמת המתנות (אנ') • ילדי הצי (אנ') • הצל האחרון |  |
| דמויות | אנדר וויגין • ולנטיין • פיטר ויגין • פקיניוס • בין • מלכת הכוורת |  |
הסליקים בבית הספר תל-חי בחיפה

הסליק הגדול (סליק 2) בבית ספר "תל חי" בחיפה
פתחו של הסליק הקטן (סליק 1) בבית ספר "תל חי" בחיפה
הסליקים בבית הספר "תל-חי" בחיפה הם שני סליקים שבנה ארגון ההגנה בחדר האוכל של בית הספר "תל חי" שבשכונת נווה שאנן בחיפה. הסליקים היו בשימוש לפני ובמהלך מלחמת העצמאות ונשכחו אחריה, ונחשפו רק 40 שנה לאחר הקמת המדינה. בימינו משמשים הסליקים כמוזיאון המשמר פריטים שנמצאו בהם וכן ממצאים מהתקופה בה נעשה שימוש בסליק.
רקע

עם סיום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני ליישוב היהודי. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.
חיפה היוותה מרכז לפעילות ארגוני ההגנה, אצ"ל ולח"י והחל משנות ה-30 הוקמו בה מעל 60 סליקים. רובם הגדול של הסליקים היו פשוטים מהסוג של צינורות וארגזים אולם במספר אתרים בעיר נבנו סליקים גדולים מבטון. שניים מהם נבנו בבית הספר "תל חי" בשכונת נווה שאנן.
ההיסטוריה של הסליקים

שני הסליקים נבנו בחדר האוכל של בית הספר כשרק מנהל בית הספר ידע על הפעילות החשאית.
ב-1935 נחצב סליק-1 בקיר של חדר האוכל והוסווה מאחורי ספריית ספרים. היה זה סליק קטן לאחסון מעט נשק.
ב-1938 נחצב סליק-2 שגודלו היה כמטר וחצי על מטר וחצי. חפירת הסליק החלה בקצה מסדרון של כיתות אולם בסופו של נקבע פתח הסליק בחדר האוכל. בפתחו של סליק זה הותקנה דלת ברזל ועל הדלת כיסה ארון כלי אוכל.
לאחר סיום בניית הסליקים בבית הספר הוכנס אליהם נשק ששימש להגנת השכונה מערבים שהגיעו מחוואסה. מאחר שבמהלך היום שקק בית הספר פעילות תלמידים יכלו אנשי ההגנה להוציא את הנשק רק עם רדת הערב ולהחזירו לפנות בוקר. להוצאת הנשק היה צורך להזיז את הארונות שכיסו על פתח הסליקים.
בשנים 1947–1948 שימש דניאל לרמן כמפקד הסליק.
לאחר קום המדינה

לאחר תום מלחמת העצמאות נשכחו הסליקים. ב-1978 נתגלה סליק-1 במהלך תיקוני חשמל אולם הוא נמצא ריק. ב-1993 נערך שיפוץ כללי בחדר וארון כלי האוכל הוזז ממקומו התגלה הפתח של סליק-2. בסליק זה נתגלו מספר כלי נשק במצב שמיש.
לאחר גילוי שני הסליקים הפך המקום למוזיאון שמשרת את שיעורי ההיסטוריה של התלמידים וכן קבוצות שבאות לבקר במקום. בנוסף לכלי הנשק שנמצאו בסליק מוצגים במקום חפצים שונים מתקופת הסליק.
לקריאה נוספת

ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמודים 38–40, 114-117
צדוק אשל, מערכות ההגנה בחיפה, הוצאת משרד הביטחון, 1978; מהדורה שנייה 1998
הערות שוליים

↑  יש הערכה שקיים בבית הספק סליק שלישי אולם הוא לא נמצא
↑  באותה תקופה כללו בתי ספר חדרי אוכל בהם בישלו התלמידים את ארוחותיהם
↑  בתקופת החפירה למדו התלמידים בבית הכנסת השכן
↑  כלי הנשק שאוחסנו בסליק כללו מקלע "שפנדאו", מקלע "ברן", רובים קנדים ואנגלים ותחמושת
↑  בתקופה זו כבר לא שימש כחדר אוכל
↑  נתגלו רובה קרבין קנדי, רובה קרבין בריטי, תת מקלע "שמייסר" גרמני ותת מקלע "טומיגן" בריטי
הנוסעים (סדרת טלוויזיה)

| --- | --- |
 בימוי:  קארן אוגאנסיאן 
 שחקנים:  קיריל קיארו  אנדריי בורקובסקי  אנטולי בליי  יוליה סניגיר  יוליה אאוג 
 ארץ מקור:  רוסיה רוסיה
 שפות:  רוסית 
 מספר עונות:  1
 מספר פרקים:  8
 הפקה
 חברת הפקה:  Start Studio
 אורך פרק:  30 דק' 
 שידור
 רשת שידור:  START.ru
 תקופת שידור מקורית:  24 בדצמבר 2020 – 2022 
 קישורים חיצוניים
 https://start.ru/watch/passazhiry
 דף התוכנית ב-IMDb
 
הנוסעים (ברוסית: Пассажиры) היא מיני-סדרה רוסית בבימויו של קארן אוגנסיאן, שהוקרנה בבכורה ב-24 בדצמבר 2020 בשירות הזרמת המדיה START.
עלילה

הדמות הראשית היא נהג המונית אנדריי, שמסתובב במוסקבה במרצדס ישנה. נוסעיו הם נשמותיהם של אלה שלא הצליחו להשלים משהו חשוב במהלך חייהם; עד שהם יבינו מה מחזיק אותם, המונית תמשיך בדרכה.
שחקנים ודמויות

קיריל קיארו – אנדריי
יוליה סניגיר – סבטלנה
אנטולי בלי – איגור
ג'וליה אוג – לודמילה, שופטת
אגור גובארב – סשקה, תלמיד בית ספר
וניאמין סמכוב – אולג בוריסוביץ' גלבוב, במאי קולנוע
אנסטסיה אוקולובה – ויקה, בלוגרית
סרגיי גילב – קיריל, מכור לסמים
אנדריי בורקובסקי – ניקיטה, מתכנת
דניאל וורוביוב – ואדים, איש עסקים
סרגיי זרקוב – דימה, רוכב
יקטרינה סוקולובה-ג'וברט – ורה, עובדת תחנת הדלק
אנסטסיה טודורסקו – אינגה (מוות)
הפקה

תחילת הצילומים הוכרזה ב-6 באוקטובר 2020. הטריילר הראשון שוחרר ב-16 בדצמבר. ב-23 בדצמבר שוחרר סרטון לשיר של לקהת Bi-2 "מה שאין", שהפך לפסקול של הסדרה.
הפרקים יהיו קצרים, באורך 15–20 דקות. "תהינו אם נוכל לגרום לצופה לחוות מגוון שלם של רגשות בזמן כה קצר: לאהוב, לשנוא, לסלוח או לא לסלוח לגיבורים", אמר הבמאי קארן אוגנסיאן בראיון. "זו משימת על עבורי ועבור האמנים".
שידור וביקורת

הסדרה הוצגה כבר בכנס הבינלאומי "Content London" בקטגוריה "Hot Properties" כאחת משלוש הדרמות שאינן דוברות אנגלית שצפויות להיות המשפיעות ביותר בשנה וחצי הקרובות.
כמה כלי תקשורת ברוסיה כללו את הסדרה ברשימות סדרות הטלוויזיה הצפויות ביותר בדצמבר.
הערות שוליים

↑  "START объявил дату выхода нового сериала Карена Оганесяна «Пассажиры»". Бюллетень кинопрокатчика. 2020-11-24. נבדק ב-2020-12-29.
↑  Мария Лащева (2020-12-17). "«30 сребреников», «Бортпроводница», «Перевал Дятлова»: лучшие триллеры зимы". Forbes. נבדק ב-2020-12-29.
↑  "Кирилл Кяро станет перевозчиком душ в «Пассажирах»". InterMedia. 2020-10-06. נבדק ב-2020-12-29.
↑  Александра Лисица (2020-10-16). "Кирилл Кяро работает перевозчиком душ в трейлере «Пассажиров»". Газета.ру. נבדק ב-2020-12-29.
↑  "Би-2 – Того что нет (OST «Пассажиры»). Премьера клипа". YouTube. 2020-10-23. נבדק ב-2020-12-29.
1 2  Анастасия Новикова, Ольга Храбрых (2020-12-18). "«Этот проект не входил в планы»: режиссер мистического сериала «Пассажиры» о съемках картины". Teleprogramma.pro. נבדק ב-2020-12-29.
↑  Анна Нехаева (2020-12-18). "Таксист, аферист, иллюзионист и политтехнолог. Онлайн-премьеры декабря". РИА Новости. נבדק ב-2020-12-29.
↑  Яна Ларина, Виктория Беликова (2020-11-30). "Мистика, криминал и немного романтики: главные сериалы декабря". РТ на русском. נבדק ב-2020-12-29.
↑  Елена Фомина (2020-12-10). "Загробное такси и блюз: какие сериалы и фильмы смотреть в декабре". РБК Стиль. נבדק ב-2020-12-29.
הקורדילרה הארקטית

| --- | --- |

הרי באפין
 מידע כללי
 גובה:  2,616 מטר - פסגת ברבאו
 שטח:  196,235 קמ"ר 
 מדינה:  קנדה 
 מיקום:  קנדה קנדה נונאווט נונאווט  ניופאונדלנד ולברדור ניופאונדלנד ולברדור  קוויבק קוויבק
 רכס הרים:  המגן הקנדי 
 קואורדינטות:  81°56′N 74°54′W﻿ / ﻿81.93°N 74.9°W﻿ / 81.93; -74.9
 
 
הקורדילרה הארקטית (באנגלית: Arctic Cordillera), היא שרשרת של רכסי הרים (קורדילרה), הבנויה מרצף נמשך של רכסי הרים היוצר את צפון החוף הארקטי של קנדה.
מדרום לצפון, רצף זה של רכסי הרים חופפים ומקבילים מתחיל בהרי טורנגת שבצפון חצי האי לברדור, ממשיך מעבר למצר הדסון בהרי באפין שבאי באפין. משם הוא ממשיך בארכיפלג הארקטי הקנדי באיים ביילוט, דבון, אקסל הייברג, באת'רסט וואנייר ונגמר באי אלסמיר, שם הפסגה הגבוהה בקורדילרה - פסגת ברבאו.
גלריה

הרי טורנגת
הר אסגרד
הרי באפין
הר ת'ור
פסגת ברבאו
הנוסעים

| --- | --- |

 בימוי:  מורטן טילדום
 הופק בידי:  סטפן האמל מייקל מהר אורי מרמור ניל ה. מוריץ
 תסריט:  ג'ון ספייטס
 עריכה:  מריאן ברנדון
 שחקנים ראשיים:  כריס פראט ג'ניפר לורנס
 מוזיקה:  תומאס ניומן
 צילום:  רודריגו פרייטו
 מדינה:  ארצות הברית ארצות הברית
 חברת הפקה:  LStar Capital Village Roadshow Pictures Original Film Company Films Start Motion Pictures
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  ארצות הברית21 בדצמבר 2016 ישראל29 בדצמבר 2016
 משך הקרנה:  116 דקות
 שפת הסרט:  אנגלית
 סוגה:  סרט מדע בדיוני, סרט הרפתקאות, סרט רומנטי, סרט דרמה, סרט מתח, סרט בסוגת ספרות עלילה ספקולטיבית, מלודרמה, סרט פעולה 
 תקציב:  110 מיליון דולר
 הכנסות:  303 מיליון דולר
 הכנסות באתר מוג'ו:   passengers2016
 אתר רשמי
 דף הסרט ב־IMDb
 
הנוסעים (באנגלית: Passengers) הוא סרט קולנוע אמריקאי מסוגת המדע בדיוני בבימויו של מורטן טילדום. בסרט מככבים כריס פראט וג'ניפר לורנס ויצא לאקרנים ב-21 בדצמבר 2016.
עלילה

הסרט מתרחש בחללית המובילה נוסעים מכדור הארץ למושבה מרוחקת בשם Homestead II. הנוסעים שוהים בתאי שינה במהלך הנסיעה הארוכה המתוכננת לכ-120 שנים ומחשבי הספינה מתוכנתים להעיר אותם חודשים ספורים לפני ההגעה ליעד. מהנדס המכונות ג'ים פרסטון הוא אחד מהנוסעים, הוא מתעורר כתוצאה מתקלה, אחרי שהחללית נפגעה מאסטרואיד קטן, 90 שנים לפני המועד הרצוי, במרחק 19 שנות אור מכדור הארץ, ללא כל אפשרות לתקשר עם בן אנוש אחר. על פרסטון להתמודד עם הבדידות הממושכת, ולאחר התלבטויות רבות, הוא מחליט להעיר נוסעת נוספת, אורורה ליין, עובדה אותה הוא מסתיר ממנה. אורורה וג'ים מתאהבים ולומדים להפיק את המיטב ממצבם. ארתור, האנדרואיד המשרת את בר המשקאות של החללית, מגלה לאורורה את האמת והיא מנתקת כל קשר עם ג'ים. בחללית יש עוד ועוד תקלות, ועוד נוסע מתעורר, הפעם, גאס, אחד מאנשי הצוות. באמצעות ההרשאות של גאס השלושה מצליחים להיכנס לאזורי הספינה השולטים בה. גאס מת תוך זמן קצר, לאחר שמערכת תא השינה שלו, פגעה בו אנושות במהלך תהליך ההתעוררות. ג'ים ואורורה נאלצים להבין מה התקלקל בספינה בכוחות עצמם, זאת בזמן שהתקלות הולכות ומתרבות, עד כדי סכנת חיים. כאשר הם מגלים מה היא התקלה, ג'ים נאלץ לצאת מהספינה כדי לפתוח את אחת הדלתות. אורורה פוחדת לאבד אותו, ולהישאר לבדה. ג'ים מצליח לשרוד את תיקון הספינה, אבל החבל שקשר אותו לתחנה נקרע. אורורה יוצאת מהספינה גם היא, ומצליחה להחזיר אותו פנימה. אורורה מצליחה להכניס אותו לתא הרפואי שם היא מתבשרת שהוא לא שרד. היא משתמשת בהרשאות של גאס להפעיל את כל תהליכי ההחיאה של התא, ומחזירה אותו לחיים. ג'ים מגלה כי אחת האפשרויות של התא הרפואי תאפשר לו להחזיר את אורורה למצב של תרדמת, ובכך לאפשר לה לשרוד את הטיסה למושבה. הוא מסביר לה כי הוא מוכן להישאר לבדו, וכי הוא רוצה לתת לה את חייה חזרה. אורורה מבינה כי היא אוהבת את ג'ים ולא רוצה לחיות בלעדיו. ג'ים מעניק לה טבעת. הסרט מסתיים כאשר החללית מגיעה למושבה והנוסעים מגלים שהשניים חיו חיים מלאים ומאושרים.
דמויות ושחקנים

כריס פראט - ג'ים פרסטון
ג'ניפר לורנס - אורורה ליין
מייקל שין - ארתור, רובוט הספינה
לורנס פישבורן - גאס מנקוסו, קצין ראשון בספינה
הפקה

הזכויות להפקת סרט על בסיס התסריט של ג'ון ספייטס נרכשו על ידי סרטי סוני בדצמבר 2014. צילומי הסרט החלו במהלך ספטמבר 2015 באטלנטה והסרט יצא לאקרנים בדצמבר 2016.
הערות שוליים

↑  על הסרט באתר the-numbers.com
↑  ‘Passengers’ Director Morten Tyldum Talks Jennifer Lawrence & Chris Pratt “Balancing Act” – The Contenders, אתר deadline.com‏, 5 בנובמבר 2016
| --- | --- |
בקרת זהויות :  LCCN: no2017020862  MusicBrainz release group: 31a356fa-20fc-4900-8730-4e3d359bb618  VIAF: 7148812672645211110   WorldCat (עם VIAF): 7148812672645211110
הנסיך אאוג'ניו, דוכס ג'נובה

הנסיך אאוג'ניו, דוכס ג'נובה (באיטלקית: Eugenio di Savoia-Genova‏; 13 במרץ 1906 – 8 בדצמבר 1996) היה חבר בית סבויה, דוכס אנקונה, ולאחר מכן דוכס ג'נובה החמישי והאחרון.
ביוגרפיה

הנסיך אאוג'ניו נולד ב-13 במרץ 1906 בטורינו, והיה בנם הצעיר של הנסיך תומאזו, דוכס ג'נובה ואיזבלה, נסיכת בוואריה, בתם של אדלברט, נסיך בוואריה ואמליה פיליפינה, נסיכת ספרד, ועם לידתו הוא קיבל את התואר דוכס אנקונה.
ב-29 באוקטובר 1938 התחתן אאוג'ניו בארמון נימפנבורג במינכן, גרמניה, עם לוצ'יה, נסיכת בורבון-שתי הסיציליות, בתם של הנסיך פרדיננדו פיו, דוכס קלבריה ומריה לודוויגה תרזיה, נסיכת בוואריה. החתן והכלה היו בני דודים מדרגה שנייה וצאצאים של לודוויג הראשון, מלך בוואריה. לאאוג'ניו ולוצ'יה נולדה בת אחת:
מריה איזבלה, נסיכת סבויה-ג'נובה (נולדה ב-1943), התחתנה עם אלברטו פריאולי.
לאחר ביטול המונרכיה באיטליה בשנת 1946, הנסיך אאוג'ניו ומשפחתו עברו להתגורר בברזיל שם הוא ניהל חווה. עם מותו ב-8 בדצמבר 1996, נכחד הקו הזכרי של בית סבויה-ג'נובה ענף של בית סבויה. בשנת 2006, האפר של אוג'ניו ואשתו הועבר לקבורה ליד טורינו.
הערות שוליים

1 2 3 4  Darryl Lundy (10 במאי 2003). "Eugenio di Savoia-Genova, Duca di Genova". ThePeerage.com. נבדק ב-2008-10-12. {{cite web}}:  (עזרה)
1 2 3 4  Paul Theroff. "ITALY". Paul Theroff's Royal Genealogy Site. אורכב מ-המקור ב-28 באפריל 2009. נבדק ב-2008-10-12. {{cite web}}:  (עזרה)
הסליק ברמת יוחנן

| --- | --- |

 מידע כללי
 סוג:  סליק, אתר מורשת 
 מיקום:  רמת יוחנן 
 מדינה:  ישראל 
 מייסדים:  ההגנה 
 הקמה ובנייה
 תקופת הבנייה:  ?–1941
 תאריך פתיחה רשמי:  1941 
 קואורדינטות:  32°47′36″N 35°07′23″E﻿ / ﻿32.793367846483°N 35.123015255947°E﻿ / 32.793367846483; 35.123015255947
  (למפת הגליל המערבי מוגדלת) הסליק ברמת יוחנן(למפת הגליל המערבי רגילה) הסליק ברמת יוחנן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הסליק ברמת יוחנן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הסליק ברמת יוחנן
 
מבנה המחסן ההיסטורי תחתיו נחפר הסליק
המדפים במחסן הבגדים שהסתירו את הכניסה לסליק. פתח הסליק חבוי במשבצת השנייה מהקיר. סיבוב אחד הברגים של המדפים מוריד את הקוביה ומזיז אותה
מבט על הסולם היורד מפתח הסליק המקורי. משמאלו של הסולם נראית הידית שאיפשרה את סגירת הפתח מתוך הסליק. מימין ניתן לראות את הפתח שנפרץ בקיר הסליק כדי לאפשר ירידת מבקרים
הסליק ברמת יוחנן היה הסליק המרכזי של קיבוץ רמת יוחנן. נבנה ב-1941 מתחת למחסן בגדי החורף ושימש לאחסון נשק עד ובמהלך מלחמת העצמאות. הסליק נפתח רק לאחר מלחמת ששת הימים ומהווה אתר תיירות וחלק משביל המורשת של הקיבוץ.
רקע

עם סיום מלחמת העולם הראשונה החל היישוב בארץ לאגור נשק לא חוקי (קנוי וגנוב) בסליקים ישוביים רבים (חלקם הגדול מאולתר) מתוך הבנה שהשלטון הבריטי לא ייתן תמיד מענה ביטחוני. מגמה זו התחזקה ב-1925 כשארגון ההגנה הוקם והחל לבנות סליקים מרכזיים ברחבי הארץ.
גם בקיבוץ רמת יוחנן, שהוקם ב-1932, החל תהליך התקנה והטמנה של סליקים קטנים אולם ב-1941 הוחלט על הקמת סליק מרכזי בשיתוף ארגון "ההגנה".
ההיסטוריה של הסליק

המקום שנבחר לבניית הסליק המרכזי היה מחסן בגדי החורף של הקיבוץ. היה זה מבנה בריטי בעל גג מקושת בו אוחסנו, במהלך הקיץ, שמיכות ובגדי חורף. תחילה הוקם המבנה מעל הקרקע אז החלו מספר חברי קיבוץ, לחפור באחת מפינות המבנה. בסיום החפירה נוצקו קירות הסליק ותקרתו כשצינור אוורור הותקן בדופן הסליק. גודל הסליק היה 3.6 מטר על 2.7 מטר וגובהו כ-2.3 מטר.
הירידה לסליק נעשתה דרך פיר ובו סולם. בפתח הפיר הותקנה דלת מתוחכמת שבסיבוב בורג ברצפה הייתה הדלת הכבדה יורדת כ-20 ס"מ ואחר כך ממשיכה לנוע הצידה כ-60 ס"מ עד חשיפת הפתח.
לאחר סיום בניית הסליק (ב-1942 או 1943) החלו חברי הקיבוץ וארגון "ההגנה" לאחסן במקום נשק. למזלם של חברי הקיבוץ לא ערך הצבא הבריטי חיפוש במשק במהלך השבת השחורה ב-1946. בהמשך שימש הנשק שבסליק בקרבות מלחמת העצמאות ובסיום המלחמה הוחזר חלקו לסליק ולא נמסר לצה"ל.
לאחר מלחמת העצמאות

בניגוד לסליקים אחרים, שרק בודדים ידעו עליהם, במקרה של הסליק ברמת יוחנן ידעו רבים מחברי הקיבוץ על הסליק שמתחת למחסן הבגדים אולם הסוד היה איך נכנסים אליו. בין המובילים במאמצים לחשיפת הסליק היה גם קובי ריכטר שאביו קלמן ריכטר היה בין בוני הסליק. בערך ב-1963 רמז קלמן שיש לחפש בורג ברצפת המחסן. בעזרת רמז זה יצרו המחפשים מפתח והצליחו להפעיל את המנגנון של המכסה, לפתוח את הסליק ולהגיע לנשק. על אף הגילוי הוחלט להשאיר את הנשק בסליק מתוך תחושה שהסכנה הביטחונית טרם חלפה.
רק לאחר מלחמת ששת הימים הרגישו חברי המשק שהסכנה חלפה והסכימו במשק למסור את הנשק לצה"ל והוא הועבר למוזיאון חיל האוויר בחצרים. ב-2001 שופץ הסליק וחלק מהנשק שהיה בו הוחזר לצורך תצוגה ובנוסף נפתחה אליו גישה דרך גרם מדרגות חיצוני. במקביל הפך המחסן העליון למוזיאון המציג פריטים מההיסטוריה של הקיבוץ. ב-2011 שיחזרו חברי המשק את מנגנון הפתיחה המקורי שסגר על הפיר דבר שמאפשר הדגמה של פתיחתו.
לאחר חפירת הסליק המרכזי המדובר נחפר בקיבוץ סליק נוסף גדול יותר. סליק זה נתגלה בשנות ה-90 במהלך בניית שכונת מגורים ולאחר בדיקתו כוסה ובתים נבנו מעליו.
לקריאה נוספת

ד"ר רפי קיטרון, ארץ ישראל הנסתרת - סיפורם של הסליקים ותולדותיהם, הוצאת אריאל, 2010, עמודים 159–160
הערות שוליים

↑  שביל מורשת רמת יוחנן, באתר המועצה לשימור אתרי מורשת בישראל
↑  למשל מתחת לרצפת המזכירות, במוסך, ברפת ועוד
↑  שמות חברי הקיבוץ המעורבים בהקמת הסליק היו: קלמן ריכטר, שלמה יזרעאלי, רפאל באוואר, חנן שמלץ, מנדל רייזנר, יצחק בלנק, יצחק כתר ובנימין זוסמן
↑  בסליק נמנו כ-200 רובים, מספר מרגמות, מקלעים, אלפי כדורי רובה, רימונים ופגזי מרגמה
הכוחות הלבנוניים

| --- | --- |

סמל הכוחות הלבנוניים
 מדינה:  לבנון לבנון
 מייסד:  בשיר ג'ומאייל וסמיר ג'עג'ע
 מנהיגים:  אמין ג'ומאייל
 תקופת הפעילות:  1976–הווה (כ־48 שנים) 
 אידאולוגיות:  דמוקרטיה נוצרית לאומיות לבנונית שמרנות ליברלית
 מטה:  ביירות
 מיקום במפה הפוליטית:  ימין
 ארגונים בינלאומיים:  האיחוד הדמוקרטי הבינלאומי 
 נציגויות בפרלמנטים
 הפרלמנט הלבנוני:  19 / 128
 הקבינט הלבנוני:  0 / 24
 www.lebanese-forces.com
 
דגל הכוחות הלבנוניים
הצלב של הכוחות הלבנוניים
הכוחות הלבנוניים (בערבית: القوات اللبنانية, תעתיק מדויק: אלקֻוַאת אללֻבּנַאנִיה, הגייה לבנונית: אלאוּוֶאת אללֻבּנַאנִיה; בצרפתית: Forces libanaises) הייתה המיליציה העיקרית של המחנה השמרני במלחמת האזרחים בלבנון, אשר המציאה את עצמה מחדש, וכיום היא מפלגת ימין נוצרית בלבנון. פעולותיה של המפלגה במהלך הסדר הסורי בלבנון הוגבלו באופן משמעותי עד מהפכת הארזים ב-2005 שגרמה לעזיבת הכוחות הסוריים את לבנון. התנועה מגדירה את עצמה כלא-דתית, אולם מרבית תומכיה היו מאז ומעולם נוצרים, ובייחוד המרונים ביניהם.